b'\n_START_ARTICLE_\nRagnar Fleege\n_START_PARAGRAPH_\nRagnar August Rafael Fleege (23. huhtikuuta 1884 Kirkkonummi \xe2\x80\x93 7. hein\xc3\xa4kuuta 1941) oli suomenruotsalainen toimittaja._NEWLINE_Fleegen vanhemmat olivat kirkkoherra Axel August Abraham Fleege ja Lydia Lovisa Rosenqvist. H\xc3\xa4n p\xc3\xa4\xc3\xa4si ylioppilaaksi 1905 Helsingin ruotsalaisesta normaalilyseosta ja opiskeli sitten ensn Hannoverissa ja Turun ruotsalaisessa kauppaoppilaitoksessa (H\xc3\xb6gre svenska handelsinstitutet i \xc3\x85bo) vuoteen 1910 saakka._NEWLINE_Fleege oli avustajana useissa Suomessa ilmestyneiss\xc3\xa4 ruotsinkielisiss\xc3\xa4 lehdiss\xc3\xa4 (Hufvudstadsbladet, Nya Pressen, Veckobladet, L\xc3\xb6rdagen, Fyren, Veckans Kr\xc3\xb6nika ja Budkaflen) ja h\xc3\xa4n toimi Tammerfors Nyheter- ja Tammerfors Aftonblad-lehdiss\xc3\xa4 ensin toimittajana ja sitten p\xc3\xa4\xc3\xa4toimittajana 1911\xe2\x80\x931918._NEWLINE_Fleege muutti pysyv\xc3\xa4sti asumaan 1918 G\xc3\xb6teborgiin Ruotsiin ja oli siell\xc3\xa4 toimittajana Riksf\xc3\xb6reningen f\xc3\xb6r svenskhetens bevarande i utlandet-yhdistyksen \xc3\xa4\xc3\xa4nenkannattajana toimineessa Allsvensk Samling-lehdess\xc3\xa4. Fleege toimi my\xc3\xb6s yhdistyksen asiamiehen\xc3\xa4. Fleege puolusti voimakkaasti ruotsin kielen aseman s\xc3\xa4ilytt\xc3\xa4mist\xc3\xa4 Suomessa._NEWLINE_Ragnar Fleege oli naimisissa vuodesta 1913 Frida Viktoria Boqvistin kanssa.'